cyanic-selkie/wikianc huggingface dataset:
Теса Томпсон
Таа ја играла улогата на Џеки Кук во ТВ серијата Вероника Марс. Во 2014 година ја играла главната улога Саманта Вајт, во филмот Драги бели луѓе. Томпсон исто така се појавила и во филмот продолжение на Роки, Крид, во кој ја играла улогата на Бјанка.
Јозеф Милослав Хурбан
Живот
Јозеф Милослав Хурбан ги предводел словачката книжевност и јавниот живот скоро половина век. Бил непоколеблив борец за националните права на Словаците, непомирлив непријател на унгарската владејачка класа и пионер во словенското заедништво. Особено во помладите години бил меѓу словачките радикални противници на феудализмот и преовладувањето на паразитското благородништво во Унгарија.
Хемија (расказ)
Хемија е расказ од Роберт Ворд, објавен во збирката „Кокаински хроники“, во 2010 година, во издание на „Темплум“. Преводот на македонски јазик е дело на Владимир Петревски.
Содржина
Во расказот, главниот лик, Роџер Дикенс, прагматичен и бесчувствителен човек, опишува како ја пронашол својата вистинска љубов. Тој вообичаено оди во барот „Лавја глава“ каде заведува девојки, кои потоа лесно ги отфрла. Еден ден, таму ја среќава Никол, која веднаш го привлекува и двајцата започнуваат разговор. Никол делува потиштено и му кажува дека треба да се најде со нејзиниот здодевен шеф. Роџер оди во тоалетот за да земе малку кокаин, а во меѓувреме доаѓа шефот на Никол. Тогаш Роџер набрзина смислува план како да го насамари шефот и им приоѓа на двајцата, претставувајќи се како вереникот на Никол, кој штотуку пристигнал од Чикаго за да се венча со неа. Роџер и Никол излегуваат од барот и страсно се бакнуваат на улица, а таа му предлага да одат во нејзиниот стан, во близина.
Во станот, Никол почнува да се соблекува, возбудувајќи го Роџер, но наеднаш запира, велејќи му дека сака да го види него гол. Роџер се соблекува и тогаш во станот се појавува шефот на Никол, кој со дршката на пиштолот го удира Роџер во главата и Роџер паѓа во несвест. Кога ќе се разбуди, но тогаш Никол му објаснува дека човекот не е нејзиниот шеф, туку дека е нејзиниот маж и дека двајцата дошле за да му се одмаздат за смртта на нејзината сестра. Притоа, таа му кажува дека пред две години, во истиот бар, тој ја завел нејзината сестра, Гејл Харден, која многу го сакала, но тој ладно ја отфрлил, поради што таа се обесила.
Рон, партнерот на Никол, истура во устата на Роџер две мали шишенца, наполнети со непозната течност. Роџер се буди во болница, со силни болки во грлото и во стомакот. Полицијата го одведува во неговиот стан, каде затекнуваат неред: сите работи во станот се искршени, а ја нема ниту заштедата на Роџер. Сепак, и покрај непријатните случки, тој чувствува дека е вљубен во Никол, но истовремено, во неговата глава му се појавуваат и сликите на обесената Гејл. Во следните осум дена, Роџер е целиот потиштен и чувствува огромна вина за смртта на Гејл. Започнува почесто да се дрогира, но тоа не само што не му помага, туку започнува да халуцинира, гледајќи ја Гејл во својот стан. Еден ден го поетуваат полицајците, кои му кажуваат дека Никол и нејзиниот сопруг се измамници, кои по баровите наоѓаат жртви и ги ограбуваат. Исто така, му кажуваат дека не постои никаква Гејл, дека нема никакво самоубиство и дека фотографијата со мртвата Гејл е само фотомонтажа на која се наоѓа Никол. Сепак, Роџер си оди во станот и понатаму живее со своите халуцинации за Гејл/Никол.
Сферометар
Сферометар – мерен инструмент за мерење на закривеноста на леќи. Со сферометар може да се мерат и дебелини на тенки плочки. Се состои од триножник чии ногарки се поставуваат на рамна стаклена плоча, кога се мери дебелина на плочки, или на закривена површина чиј полупречник треба да се одреди. Врвовите на ногарките се наоѓаат на еднакви растојанија меѓу себе. Низ средината на триножникот поминува шраф кој на долниот дел има зашилен врв, додека на горниот дел е прицврстена кружна плоча која е поделена на еднакви делови, обично има 100 или 500 поделки. На едната ногарка од триножникот се наоѓа линијар со милиметарска поделба чие најмало растојание изнесува 0,5 мм. Ако кружната плоча се заврти за 360°, а нејзината поделба е на 100 дела, тогаш врвот на шрафот се поместува за една поделка на линијарот, т.е. за 0,5 мм. Ако плочата се заврти само за една поделка на неа, тогаш врвот на шрафот се поместува за 0,5 : 100 = 0,005 mm или 5 μm.
Ако треба да се одреди закривеноста на некоја топка, тогаш сферометарот се поставува на неа така што сите негови три ногарки и врвот на шрафот ја допираат. Разликата меѓу отчитаните поделки на мерилото и нултата точка ја дава висината h на калотата на топката (дел од површината на топката или сферата). Ако a е познатото растојание меѓу кои било два врва на ногарки од сферометарот, а h се одреди со мерење со помош на сферометарот, тогаш полупречникот R на закривеноста на топката (или која било закривена површина) изнесува:
Оваа еднаквост може да се напише и како:
Пустинска клима
]] Пустинска клима е климатски тип со многу мали годишни количества врнежи (под 200 мм), а често се случува да не заврне и по неколку години. Температурите на воздухот во лето се многу високи, имаат и големо дневно-ноќно колебање.
Ашанти
Ашанти познати и како Асанте, се дел од етничката група Акан и потекнуваат од регионот Ашанти во денешна Гана. На нивниот јазик чви зборуваат над девет милиони луѓе како прв или втор јазик.
Асанте, богат народ со злато ја развиле големата и влијателна Ашанти империја, по езерото Волта и Гвинејскиот Залив. Империјата била основана во 1670 година, а главниот град Кумаси бил основан во 1680 година од императорот Осеи Кофи Туту I. Сместена на трговска крстосница, стратешката локација на Кумаси значително придонела за неговото богатство и придонело да се претвори во финансиски центар и политичка престолнина каде цветала трговијата со предмети како злато и со робови.
Географија
Регионот Ашанти има променлив терен, брегови и планини, засолниште за диви животни и строги природни резервати и национални паркови, шуми и пасишта, бујни земјоделски области, и близу саваните, богати наслаги на индустриски минерали,  особено, злато.
Територијата на која се населиле Ашанти е дом на вулканско кратерско езеро, езерото Босумтви, а се граничи со езерото Волта во рамките на централниот дел на денешна Гана. Територијата Асанти (Кралство Ашанти) е густо пошумена, претежно плодна и до одреден степен планинска зона. Постојат две сезони - сезоната на дождови (април до ноември) и сувата сезона (декември до март). Во регионот е жешко во текот на целата година.
Денес луѓето Ашанти бројат близу 3 милиони. Чви, мнозински јазик, припаѓа на централниот тано јазик во рамките на јазиците Ква.
Ашанти живеат во регионите Ашанти и Бронг Ахафо во Гана. Градот Кумаси, главниот град на Ашанти (Кралство Ашанти), исто така било и историска престолнина на кралството Ашанти. Регионот Ашанти во моментот брои население од 11 милиони (11.000.000).
Денес, како и во минатото, регионот Ашанти продолжува да дава значителни придонеси во економијата на Гана. Ашанти е богато со индустриски минерали и погодно за земјоделие. Ашанти придонесува за домашното производство на храна во Гана и за девизите на Гана која заработува од какао, злато, боксит, манган, разни други индустриски минерали и дрва. Кумаси и регионот Ашанти прават 96% од извозот на Гана.
Ашанти Империја
Осеи Кофи Туту I, воен водач и шеф на кланот Ојоко, го основал кралството Ашанти. Осеи Туту добил поддршка од други водачи на кланови и користејќи го Кумаси како централна база, ги покорил околните држави. Осеи Туту ја оспорил и на крајот ја победил Денкира во 1701 година,
Согледувајќи ја слабоста на лабава конфедерација на државите Акан, Осеи Туту ја зајакнал централизацијата на околните групи Акан и го прошири судскиот систем на овластувања во рамките на централизираната влада. Така, оваа лабава конфедерација на мали држави прераснала во кралство или империја во обид да ја прошири својата земја. Новоосвоените области имале можност да се приклучат на империјата или да станат вазалски држави. Опоку Варе I, наследникот на Осеи Туту, ги проширил границите.
Суверенитет и независност
Државата Ашанти остро се спротивставила на обидите на Европејците, главно Кралството Велика Британија, да ги освои. Ашанти го ограничиле британското влијание во регионот Ашанти кога Велика Британија си ги присвоила соседните области. Ашанти биле опишани како жесток организиран народ чиј крал „може да донесе на терен 200,000 мажи и чии воини очигледно не се плашат од снајперски пушки и 7-пинтерски пушки“.
Ашанти била една од ретките африкански држави која сериозно се спротивставиле на европските колонизатори. Помеѓу 1823 и 1896 година, Велика Британија и Ирска воделе четири војни против кралевите Ашанти - Англо-ашантски војни Во 1901 година, Британците конечно го поразиле кралството по војната во 1900 и конфедерацијата Ашанти била направена британски протекторат Ашанти, во 1902 година. Во 1926 година, Британците дозволиле репатријација на Премпех I - кого го протерале на Сејшелите во 1896 година. Во 1935 година, Британците конечно му го далесуверенитет на Ашанти, како Кралство Ашанти, а титулата крал на Ашанти одново била воспоставена.
Поради долгата историја на меѓусебна интеракција помеѓу Ашанти и европските сили, Ашанти има најголема количина на историографија во потсахарска Африка. Во 20-тите години на минатиот век, Британците ја каталогизирале религијата, семејниот и правниот систем на Ашанти во дела како што се законот и уставот на Роберт Сатерленд Ратрај, Ашанти.
Култура и традиција
Културата Ашанти го слави фестивалот Адае, Адае Кесе, Авукудае и Ашанти Јам. Сеперева, 10-14 жичана харфа-лута, како и тапаните Фонтомфром, се двата типични инструменти за поврзани со Ашанти, како и облеката кенте.
Обичаи
Ашанти се матрилинско општество каде линијата на потекло се проследува низ жената. Историски гледано, оваа мајка за потомските односи определува права на земјиштето, наследство на имотот и титулите. Точно е и дека Ашанти наследуваат имот од татковската страна на семејството. Иако не се смета за важна како мајката, машката интеракција продолжува на местото на раѓање по бракот.
Историски гледано, на девојката Ашанти ѝ се давал златен прстен наречен „петија“ (те сакам), ако не во детството, веднаш по ритуалот на пубертетот. Бракот следел наскоро и нормално по овој ритуал Ритуалот на пубертетот бил и е значаен бидејќи означува премин од детството кон зрелоста и се изведувал секојпат пред бракот. Ашанти барале семејството на момчето да дава разни дарови на девојчето, не како „цена на невестата“, туку за да се потпише договор меѓу двете семејства.
Закон и правен систем
Во каталогизацијата на семејните и правните системи на Ашанти законот се предвидува дека сексуалните односи меѓу маж и одредени жени се забранети, иако не се крвно поврзани. Казната за прекршок е смрт, иако не носи иста стигма кај кланот Ашанти како инцестот. Забранети се сексуални односи помеѓу маж и која било од следниве жени:
Јазик
Народот Ашанти зборува Ашанти чви, што е официјален јазик на регионот Ашанти и главниот јазик што го зборуваат во Ашанти. Ашанти јазикот го зборуваат преку 9 милиони луѓе, како прв или втор јазик. Ашанти е официјален јазик користен за описменување во Ашанти, во основно образование а се изучува и на универзитет.
Јазикот Ашанти и Ашанти чви имаат некои уникатни јазични одлики како тон, самогласна хармонија и назализација.
Заградец
Заградец (Buzëliqen) — село во Мала Преспа, Албанија, во рамките на општина Девол во областа Горица.
Географија и местоположба
Селото е сместено на јужниот брег на Малото Преспанско Езеро.
Историја
Селото се споменува во отомански дефтер од 1530 под името Заградише со 35 христијански семејства, 3 неженети и 3 вдовици. Освен христијанското, биле евидентирани и 3 муслимански семејства и 1 неженет.
Боривое Милоевиќ („Јужна Македонија“) во 1921 г. напишал дека во Заградец имало 8 куќи на Албанци муслимани.
Степска клима
Степска клима (полусува или полуаридна клима) — посебен климатски тип својствен за степските предели. Се одликува со недоволни количества врнежи, (300-400 мм годишно) и со релативно повисоки температури во летниот период од годината.
Диета со чист кокаин (расказ)
Диета со чист кокаин (или, како да ослабите и да го промените својот живот само за еден викенд) е расказ од Лаура Липман, објавен во збирката „Кокаински хроники“, во 2010 година, во издание на „Темплум“. Преводот на македонски јазик е дело на Владимир Петревски.
Содржина
Кели и Моли се најдобри другарки, кои штотуку раскинале со своите момчиња и сакаат да ослабат за да ги направат љубоморни. Тогаш, Моли предлага да се обидат со диета со кокаин и одат во еден кварт за да ја набават дрогата. Незадоволни од квалитетот на купената дрога, тие се враќаат назад, каде продавачот на дрога им кажува дека купиле хероин, наместо кокаин. Затоа, тие одат во станот на Антон за да ја сменат дрогата. Антон живее со својата слепа баба, која по цел ден седи пред телевизорот. Моли и Антон одат во другата соба, каде што водат љубов. Наеднаш, Моли ја повикува Кели и таа гледа дека Моли го убила Антон. Двете ја земаат дрогата од станот, бегаат од местото на убиството и доаѓаат до еден каменолом, каде Кели ја турка Моли во провалијата. Додека полицијата безуспешно трага по убиецот на Антон и на Моли, Кели дознава дека Моли имала врска со нејзиното поранешно момче. Истовремено, Кели успева да ослаби, си наоѓа ново момче, а со парите од продадената дрога си купува скапа гардероба.
Горни Орман
Горни Орман — село во Светиврачко, Пиринска Македонија, денес во општината Свети Врач на Благоевградската област, југозападна Бугарија.
Географија и местоположба
Селото Горни Орман се наоѓа на 12 километри источно од Свети Врач, во јужните делови на планината Пирин. Селото се наоѓа на надморска висина од 383 метри. Атарот на селото зафаќа површина од 4025 км2. Сместено е во средината на линијата што ги поврзува градовите Свети Врач и Мелник. Има многу добар потенцијал за рурален туризам. Поврзано е со асфалтен пат до автопатот Е79 - оддалечено 7 км од селото Ново Делчево. Низ селото минува мала река, која пак се влева во реката Струма. Интересни места во полупречник од 20 км се градот Свети Врач, градот Мелник, Роженски манастир, Рупите со куќата и црквата „Св. Петка“.
Јужно од селото е црквата „Света Марина“, до која се наоѓаат гробиштата на селото и соседното село Ласкарево. На 17 јули - Маринден - селото има собир.
Османлиско Царство
Во „Етнографија на Адријанопол, Монастир и Салоника“ се вели дека во 1873 г. Горне Ормане Ласкарево (Gorné Ormané Lidarévo) е село со 28 семејства и 100 Македонци.
В 1891 година Георги Стрезов пише за селото:
Според статистиката на Васил К’нчов („Македонија. Етнографија и статистика“) во 1900 година селото имало 360 жители, сите Македонци.
Бугарија
По крајот на Балканските војни, селото било вклучено во составот на Бугарија.
==Население ==
Планинска клима
Алпска клима — типична клима за областите над шумската граница. Оваа клима е исто така позната и како планинска клима или висинска клима.
Подрачјето околу долината на Длабока Река во областа Горна Река, западна Македонија се смета за единственото во Македонија со ваква клима. Истото е прогласено за културно наследство на УНЕСКО поради својата посебност и убавини.
Дефиниција
Постојат повеќе дефиниции за алпската клима.
Една едноставна дефиниција е климата што предизвикува дрвјата да не растат поради студот.
Според Холдриџовиот систем на климатски области, постојат две планински клими кои го спречуваат растот на дрвјата :
а) алпската клима се јавува кога средната биотемпература на таа местоположба е помеѓу 1.5 and 3 C . Алпската клима во Холдриџовиот систем е приближно еднаква на најтоплата клима во тундрите (ЕТ) според Кепеновиот систем.
б) алварската клима, најстудената планинска клима бидејќи биотемпературата е помеѓу 0°С и 1,5°С (биотемпературата никогаш не може да биде под 0°С). Соодвествува повеќе или помалку на најстудената клима во тундрите и климата на поларната капа (EF).
Холдриџ сметал дека вкупниот примарен придонес на растенијата престанува на температури под 0 C и над 30 C (растенијата се во хибернација), па затоа тој ја дефинирал биотемпературата како средна, но за сите температури под температурата на замрзнување и над 30 °C прилагодени за 0°С ( тоа е збирот на температури кои не се прилагодени, поделен со бројот од сите температури без исклучок, дали биле прилагодени или не).
Причина
Температурниот профил на атмосферата е резултат на заемнодејството помеѓу зрачењето и струењето. Сончевата светлина во видливиот спектар упаѓа на Земјата и ја загрева. Земјата потоа го загрева воздухот на површината. Ако зрачењето е единствениот начин за пренесување на топлината од Земја во вселената, односно ефектот на стаклена градина на гасови во атмосферата ќе ја одржува температурата на Земјата на приближно 333 K, а температурата експоненцијално би се намалувала со зголемувањето на висината.
Меѓутоа, кога воздухот е топол, тој има својство да се шири, што ја намалува неговата густина. Така, тополиот воздух има својство да се крева и да ја пренесе топлината нагоре. Ова е процес на струење. Конвекцијата доаѓа до рамнотежа кога парцела на воздух на одредена надморска височина има иста густина како и околината. Воздухот е слаб спроводник на топлина, така што парцела од воздух ќе се крева и паѓа без да разменува топлина. Ова е познато како адиабатски процес, кој има карактеристична крива на притисок и температура. Како што се намалува притисокот, температурата се намалува. Стапката на намалување на температурата со издигнување е позната како адиабатска стапка на застанување, што е приближно 9,8  °C на километар (или 5,4   °F на 1000   стапала) од надморска височина.
Присуството на вода во атмосферата го комплицира процесот на конвекција. Водата пареа содржи латентна топлина на испарување. Како што воздухот се крева и лади, тој на крајот станува заситен и не може да ја задржи количината на водена пареа. Водената пареа на водата се кондензира (формира облаци ) и ослободува топлина, што ја менува стапката на застареност од сувата стапка на прекин на адиабатската стапка на влажна адиабатска стапка на застанување (5,5  °C на километар или 3   °F на 1000   нозе). Вистинската стапка на застанување, наречена стапка на прекин на животната средина, не е константна (може да варира во текот на денот или сезонски и регионално), но нормална стапка на застанување е 5,5  °C на 1.000   м (3,57)   °F на 1.000   ft)  Затоа, движејќи се на 100 m   на планина е приближно еднаква на поместување 80   километри (50   милји или 0,75 ° географска ширина ) кон пол. Меѓутоа, овој однос е приближен, бидејќи локалните фактори, како што е близина на океаните, можат драстично да ја модифицираат климата. Како што се зголемува надморската височина, главната форма на врнежите станува снег, а ветровите се зголемуваат. Температурата продолжува да се спушта до тропопаузата, на 11000 m , каде што не се намалува понатаму. Ова е повисоко од највисокиот самит.
Месечни промени
Варијабилноста на алпската клима во текот на целата година зависи од географската ширина на локацијата. За тропските океански локации, како што е самитот на Мауна Лоа, висина. 13679 ft  , температурата е приближно константна во текот на целата година:
За локации со средна ширина, како што е планината Вашингтон, температурата варира сезонски, но никогаш не се загрева:
Номадско сточарство
Номадско сточарство е одглдување добиток во услови кога сточарите барајќи нови пасишта, заедно со добитокот (овци, коњи, говеда), се преселуваат од едно на друго место. Најзастапеное во степските и пустинските и во областите на тундрите.
Андреја Феди
Андреја Феди (Andrea Fedi; р. ) — италијански професионален друмски велосипедист, кој вози за професионалната континентална екипа.
Потконтинент
Потконтинент е поголема територија на периферијата на некој континент, како на пример, Индискиот Полуостров кој често се именува како Индиски Потконтинент.
Десет килограми
Десет килограми е расказ од Ли Чајлд, објавен во збирката „Кокаински хроники“, во 2010 година, во издание на „Темплум“. Преводот на македонски јазик е дело на Владимир Петревски.
Содржина
Еден човек седи во бар во кој влегува друг човек, кого го познава само површно. Новодојдениот изгледа потиштено. Двајцата започнуваат разговор во кој дојденецот кажува дека продавал дрога, но еднаш ги измамил своите партнери и избегал со десет килограми кокаин и со милион долари. Исто така, кажува дека трговците со дрога изнајмиле платен убиец, со име Октавијан, кој треба да им ги врати парите и дрогата. Човекот од барот го убедува новодојдениот да му каже каде ги скрил парите и дрогата. Кога одат на местото, тој го убива продавачот на дрогата и тогаш се открива дека тој е, всушност, убиецот Октавијан. Октавијан им кажува на своите шефови дека ги пронашол парите, но ги лаже дека не ја пронашол дрогата.
Бушонго митологија
Бушонго или Сонора се етничка група од реката Конго и околните области. Богот на создавање во митологијата на Бушонго се нарекува Бумба. Тој постоел сам во темнината додека светот се состоел само од вода. За богот Бумба се вели дека се појавува како џиновски човек во бела боја. Создавањето се случило кога тој ги повратил сонцето, месечината, земјата, растенијата и животните, а потоа и човештвото. Бомази е богот-предок на Бушонго.
Бумба
Бумба, исто така наречен Мбомбо, е создавачки бог во религијата и митологијата на луѓето од Централна Африка во областа што сега е позната како Демократска Република Конго. Тој бил џин во бела боја. Митот го опишува создавањето на универзумот од ништо.
Митот за создавањето на светот
Митот за создавањето раскажува дека на почетокот Мбомбо бил сам, а земјата била покриена со темнина и со првичната вода. Еден ден Мбомбо почувствувал силна болка во стомакот и ги повратил сонцето, месечината и ѕвездите. Од топлината и светлината на сонцето испарила водата што ја покривала земјата, создавајќи облаци и, со текот на времето, суви ридови се појавиле од водата. Тогаш Мбомбо повратил уште еднаш, изродувајќи девет животни: леопардот, орелот, крокодилот, рибата, желката, пумата, белата чапја, скарабеј и коза. Мбомбо потоа исповраќал и многу луѓе а еден од нив се викал Локо Јама и бил бел како Бумба. Овие девет животни ги создале потоа сите светски суштества. Чапјата ги создала сите птици, освен змејот а крокодилот ги создал змиите и игуаната. Од козата се создале сите животни со рогови, скарабејот ги создал сите инсекти, а од рибата Јо Бумба се создале сите риби.
Џунгла
Џунгла е густа тропска шума распространета на Индискиот Полуостров, во Индокина и на Малајскиот Архипелаг. Во џунглите растат дрва што се високи од 20 до 30 метри. Превладуваат тиково, сандалово, лебно дрво, разни видови палми и друга бујна вегетација, распоредена по катови.
Бушонго митологија
Митот за создавањето на светот
Тројца синови на Мбомбо тогаш рекле дека ќе го довршат создавањето на светот. Прв се обидел, Нионје Нгана, кој ги повратил белите мравки, но потоа умрел. За да му оддадат чест, мравките отишле длабоко во земјата за да го погребаат и на тој начин неплодните песоци на површината на земјата ги претвориле во почва. Вториот, Чонганда, го создал првото растение, а потоа од него настанале сите дрвја, треви и цвеќиња. Чеди Бумба, третиот син, ја создал последната птица, змејот.
Џунгла
Џунглата како мотив во уметноста и во популарната култура
Џунглата, непосредно или метафорично, се јавува како мотив во уметноста и во популарната култура, како, на пример, во следниве дела:
Бушонго митологија
Митот за создавањето на светот
Цеце Бумба правела проблеми на земјата, па Мбомбо ја избркал на небото, каде што станала гром. Поради ова луѓето останале без огнот, па Мбомбо им покажал како да го направат со дрвја. Откако светот бил целосен, Мбомбо им го предал на човештвото и се повлекол на небесата, оставајќи го Локо Јима да служи како „бог на земјата“.
Пушка на раме (филм од 1918)
Пушка на раме (англиски: Shoulder Arms) - американски филм од 1918 година, во режија на Чарли Чаплин, кој е автор и на сценариото и ја игра главната улога, заедно со Една Пурвианс (Edna Purviance), Сид Чаплин (Syd Chaplin), Алберт Остин (Albert Austin) и Хенри Бергман (Henry Bergman).
Содржина
Во филмот Чаплин глуми неспретен војник, кој не е сособен ниту да се построи како што треба. Во продолжение на филмот, тој се наоѓа на фронтот во Франција, во екот на Првата светска војна. Таму, тој поминува одредено време во еден ров, целиот потопен во вода, но сепак, војниците поминуваат мирни часови. Подоцна, во една акција, тој самиот успева да зароби дури 13 непријателски војници, а потоа се пријавува како доброволец кој треба да се пробие во непријателските редови. Маскиран како дрво, тој напрвин успева да совлада тројца германски војници, а потоа го спасува и својот другар од ровот (го игра Сид Чаплин) кого во меѓувреме го заробил непријателот. Германските војници го бркаат, а тој се крие во разрушената куќа во која живее една убава Французинка (ја игра Пурвианс). Германците доаѓаат во куќата, но тој успева да побегне. Сепак, тие ја заробуваат девојката и ја носат во својот штаб, каде што офицерот сака да ја силува. Во последен миг доаѓа војникот и девојката е спасена. Меѓутоа, во германскиот штаб доаѓаат Кајзерот (го глуми Сид Чаплин), принцот-престолонаследник и еден генерал (го игра Бергман). Војникот се облекува во германска униформа и по вторпат го спасува својот другар од ровот (кој повторно е заробен). Најпосле, тој ги грабнува Кајзерот и принцот и ги носи кај својата војска, со што завршува војната, а него го слават како најголем јунак. Меѓутоа, токму тогаш војниците го будат, т.е. сите тие нешта тој само ги сонувал.
Колонија
Колонија е територија без државен суверенитет, со посебно регулиран статус на потчинета земја под власт на некоја држава. Иако во колониите власта ја имаат странските колонизатори, тие административно не припаѓаат во рамките на метрополската држава (или „државата мајка“).
Етимологија
Зборот „колонија“ потекнува од латинскиот збор colōnia, кој се користел за начин на изградба на римските воени бази и подоцна на градови. Овој збор потекнува пак од зборот colōnus, и се однесувал на римски закупец земјоделец. Исто така, овој термин се користел за грчката апоикија (ἀποικία), кои биле прекуморски населби на античките грчки градови-држави. Градот кој основал таква населба бил познат како негова метропола („мајка град“).
Населби основани како римска колонија се: Келн (кој во своето име ја содржи историјата на неговото создавање), Белград, Јорк и многу други.
Самобор
Самобор (хрватски: Samobor) — град во Хрватска. Градот се наоѓа во Загрепската жупанија, и практично е предградие на Загреб. Според пописот од 2011 година, Самобор имал население од 15,867 жители.
Местоположба
Самобор се наоѓа западно од Загреб, помеѓу источните падини на Самоборските Гори, источните делови на Жумберак и Сава.
Збратимени градови
Самобор е збратимен со:
Лек (филм од 1917)
Лек (англиски: The Cure) - американски филм од 1917 година, во режија на Чарли Чаплин, кој е автор и на сценариото и ја игра главната улога, заедно со Една Пурвианс (Edna Purviance), Ерик Кембел (Eric Campbell), Алберт Остин (Albert Austin), Џон Ренд (John Rand) и Хенри Бергман (Henry Bergman).
Содржина
Еден алкохоличар (го игра Чаплин) пристигнува во бања, но уште при самото доаѓање прави серија проблеми: го заглавува еден човек со гипс на ногата (го игра Кембел) во вратата, одбива да пие од лековитата вода итн. Со себе, тој носи огромен куфер, полн со алкохол од кој се опијануваат болничарите. Потоа, тој успева да ја спаси една девојка од нападното додворување на човекот со ногата, по што предизвикува караница меѓу него и еден друг гостин. Во продолжение, тој се бори и тепа со масерот (го игра Бергман), но вистинската сплетка настанува кога болничарите го откриваат алкохолот во неговиот куфер и по грешка ги фрлаат шишињата во бунарот со лековита вода. Тоа предизвикува сите гости во бањата да се опијанат, а само тој и девојката се трезни. Таа не знае дека во водата има алкохол и го замолува да се напие, а тој испива цел бокал и повторно се опијанува. Така пијан, тој ненамерно го турка човекот со гипс во бунарот.
Имуноглобулински домен
Имуноглобулинскиот домен е тип на белковински домен кој се состои од двослоен сендвич од 7-9 антипаралелни β-нишки распоредени во две β-плочи со топологија на грчки клуч, а се состои од околу 125 аминокиселински остатоци.
Полипептидниот ’рбет постојано се префрла од едната во другата β-плоча. Најчесто, шемата на склопувањето е следна: (N-терминална β-нишка во плоча 1)-(β-шнола во плоча 2)-(β-нишка во плоча 1)-(C-терминална β-шнола во плоча 2). Префрлањето од една во друга бета-плоча дава форма на „X“, така што N- и C-терминалните шноли се свртени една кон друга.
Примери
Човечки гени кои кодираат белковини кои го содржат имуноглобулинскиот домен се:
Џејмс Хорнер
Џејмс Рој Хорнер (14 август 1953 - 22 јуни 2015) — американски композитор, најдобро познат по своите резултати во филмската музичка индустрија каде ја има компонирано музиката за над 100 филмови. Тој бил познат по интеграцијата на хорски и електронски елементи во музиката, и честата употреба на мотивите поврзани со келтската музика.
Еден од првите големи резултати кои ги постогнал била музиката од филмот Дамата во црвено во 1979 година, но тој не се докажа како еминентен филмски композитор до неговото творештво на филмот Ѕвездени патеки од 1982 година. Неговиот резултат за филмот Титаник на Џејмс Камерон е најдобро продаваниот оркестарски филмски саундтрак на сите времиња. Тој, исто така, ја направил и музиката за Аватар на Камерон.
Хорнер соработувал на повеќе проекти со режисери вклучувајќи ги Дон Блут, Џејмс Камерон, Џо Џонстон, Волтер Хил и Рон Хауард; продуценти, вклучувајќи ги Џорџ Лукас, Дејвид Киршнер, Јон Ландау, Брајан Гразер и Стивен Спилберг и текстописци, вклучувајќи ги Вил Џенингс, Бери Ман и Синтија Вејл. Тој освоил две награди за Оскар, два Златни глобуси, три Награди Сателит и три награди Сатурн.Соработувал со Жак-Жан Ано („Името на розата"), Мел Гибсон („Храбро срце", „Апокалипто"), Џејмс Камерон („Титаник", „Аватар"), Рон Хауард (повеќе филмови, меѓу кои „Аполо 13") и Волтер Хил („Црвеното вжештување"),
Хорнер, кој бил страсен пилот, починал на 61-годишна возраст во авионска несреќа, кога неговиот авион се срушил на територија на јужна Калифорнија. Неговиот спортски авион „С-312 Тукано“ имал проблеми со моторот, по што се срушил на 150 километри јужно од Лос Анџелес.
Средорек (област)
Средорек — етно-географска област во североисточниот дел на Македонија. Се смета за продолжение на соседната област Жеглигово, како жеглиговски потпредел. Областа се протега од двете страни на Крива Река, пред нејзиното влевање во Пчиња. Се граничи со областите Жеглигово на северозапад, Козјачија на север, Славиште на североисток, Которлак на југ и кратовските села на исток. Во оваа област влегуваат селата што се наоѓаат во југоисточниот дел на Општина Куманово и западниот дел на Општина Кратово. Во областа живее исклучиво македонско население.
Радѕин Хелмински
Радѕин Хелмински (Rehden) е град во округот Груднзенски, Кујавско-померското војводство, во Полска, со 1.946 жители (2004).
Градот ги содржи урнатините на средновековниот замок Орденсбург изграден од Тевтонскит ред.
Валтер Гаргано
Валтер Алехандро Гаргано Гевара (роден на 23 јули 1984, во Пајсанду) — уругвајски фудбалер, играч од средниот ред на Пењарол.
Тој е поранешен репрезентативец на Уругвај. За уругвајската репрезентација дебитирал на Копа Америка 2007, а бил дел и од Светското првенство 2010 во Јужна Африка и Светско првенство 2014 во Бразил, како и Копа Америка 2011 на која Уругвај бил шампион.
Лебница
Лебница — село во Светиврачко, Пиринска Македонија, денес во општината Свети Врач на Благоевградската област, југозападна Бугарија.
Историја
Во „Етнографија на Адријанопол, Монастир и Салоника“ се вели дека во 1873 г. Лиебница (Liébnitsa) е село со 6 семејства и 24 Македонци.
Зад Кула (Велгошти)
Зад Кула — археолошко наоѓалиште во охридското село Велгошти. Наоѓалиштето претставува населба од средниот век. На околу 400 м. источно од Кале,  до самиот пат  Охрид -  Велгошти -  Ресен има мала висорамнина на која се среќаваат основи од градби. Во пошумениот северен дел се гледа една четвртеста градба со димензии од 18 × 18м, чии ѕидови се широки 1,70 м. .
Љупчо Георгиевски
Љупчо Георгиевски или Љубчо Георгиевски (17 јануари 1966, Штип) е претседател на ВМРО-Народна партија. Тој е првиот претседател на ВМРО-ДПМНЕ, од нејзиното основање во 1990, до мај 2003 година. Тој е првиот потпретседател на Република Македонија по прогласувањето на нејзината независност во 1991 година. Од 1998 до 2002 бил Премиер на Република Македонија.
Животопис
После параментарните избори 2002 година, во ВМРО-ДПМНЕ следува период на внатрепартиски превирања, после кои Никола Груевски е избран за водач на партијата, со протекција на дотогашниот претседател Георгиевски. Во 2004 година, по несогласувања со политиката на Груевски, Георгиевски се повлекол од матичната партија и ја формирал ВМРО-Народна партија.
Во 2006 година, Георгиевски добил бугарско државјанство со што во Македонија и Бугарија предизвика бројни полемики за вистинските мотиви за ваквиот чин. Самиот тој се дефинира како бугарофил.
На парламентарните избори во јуни 2011 година, како носител на гласачка список на партијата ВМРО-Народна партија, освоил 1,300 гласови, што бил негов најслаб резултат, освојувајќи помалку гласови дури и од тогашниот претседател на ВМРО-Народна партија.
Во јуни 2012 г. ја објавил својата автобиографска книга „Тоа сум јас“, во која говори за својот личен живот и политичка кариера. Георгиевски, констатира во кигата метафорично, дека „Македонците се најголеми фалсификатори на балканската историја“ и дека ќе го „проколнат мајчиното млеко затоа што се откажале од св. Климент и св. Наум“. Тој остро ја критикува спроведуваната бугарофобска политика на Груевски, кого го дефинира како србофил. Георгиевски го оценува наметнатиот процес на антиквизација во земјата како карикатура, а проектот "Скопје 2014" како "Дизниленд на Балканот".
Никон
Nikon Corporation или скратено Nikon (Никон) — јапонско мултинационално претпријатие со седиште во Токио, Јапонија, специјализирано за оптика и фотографија. Сите фирми кои што ги поседува Никон ја формираат Групацијата Никон (Nikon Group).
Производите на Никон вклучуваат камери, фотоапарати, леќи на фотоапарати, двогледи, микроскопи, офталмолошки леќи, инструменти за мерење, дурбини, и слични оптички инструменти. Компанијата е осма по големина производител на опрема за чипови, според податоци од 2017 година. Исто така, таа се диверсифицирала и во нови области како што се 3Д печатење и регенеративна медицина за да ги компензира негативните влијанија од намалувањето на пазарот на дигитални фотоапарати.
Компанијата била основана на 25 јули 1917 година како Nippon Kōgaku Kōgyō Kabushikigaisha, а компанијата била преименувана во Nikon Corporation, според нејзините камери, во 1988 година. Никон е член на групацијата Мицубиши.
Протон
Во физиката, протонот (Грчки proton = прв) е субатомска честичка со електронски полнеж од една позитивна основна единица (1.602 × 10−19 кулони) и маса од 938.3 MeV/c2 (1 E-27 кг|1.6726 × 10−27 кг, или околу 1836 пати поголема од масата на електронот).
Јадрото на најчестиот изотоп на водородниот аром е еден протон. Јадрата на другите атоми се составени од протони и неутрони кои ги држи заедно јака меѓујадрена сила. Бројот на протоните во јадрото ги определува хемиските својства на атомот и за кој хемиски елемент се работи.
Во хемијата и биохемијата, поимот протон може да се однесува на водородниот јон, H+. Во оваа смисла, дарител на протони се киселините, а акцептор на протони се базите.
Долни Орман
Долни Орман — село во Светиврачко, Пиринска Македонија, денес во општината Свети Врач на Благоевградската област, југозападна Бугарија.
Географија и местоположба
Селото Ласкарево се наоѓа на 11 километри источно од Свети Врач и на 22 километри од бугарско-грчката граница кај селото Кулата. Ласкарево се наоѓа во западното подножје на Пирин Планина, на надморска висина од 258 метри. Атарот на селото зафаќа површина од 938 км2. Теренот е полупланински и климата се одликува со слаби зими и топли лета. Низ селото тече реката Забрдна. Селото има редовна автобуска линија со Свети Врач и соседните села.
Османлиско Царство
Во „Етнографија на Адријанопол, Монастир и Салоника“ се вели дека во 1873 г. Долне Ормане Ласкарево (Dolné Ormané Laskarévo) е село со 42 семејства и 140 Македонци.
Според статистиката на Васил К’нчов („Македонија. Етнографија и статистика“) во 1900 година селото имало 160 жители, сите Македонци.
Бугарија
По крајот на Балканските војни, селото било вклучено во составот на Бугарија.
Денес, во селото има кметство, црква, продавници и куќи за гости. Формирана е ловна група. Постојат здравствени и образовни институции во соседното село Склаве (3 км) и во општинскиот град Свети Врач (7 км). Природните услови придонесуваат за одгледување на индустриски и постојани култури - главно лозови насади, како и одгледување на животни.
==Население ==
Знаменитости
Зачувани се пет згради со статус на споменици на културата во Ласкарево. Тие се од типот на огражденско-малешевската архитектура. На југот на селото се наоѓаат траги од населби кои датираат од првиот милениум п.н.е., како и остатоци од римската ера поврзани со античкиот град Свети Врач. Најмалиот град во Бугарија, Мелник, се наоѓа на 14 километри од селото.
Редовни настани
Секоја година во селото има собир по повод Спасовден. Литургија се одржува во храмот „Свети Спас“.
Полска Брајова азбука
Полското Брајово писмо (alfabet Braille) е Брајова азбука за пишување на полскиот јазик. Се заснова на меѓународни конвенции со Брајово писмо, со следниве проширувања: Тоа е, за буквите од првата и втората деценија од Брајовото писмо (a, c, e, l, n, s), дијакритикот се запишува како точка 6, а секоја точка 3 се отстранува (или, еквивалентно, се преместува во позиција 6) - тоа е, основното писмо е преместено во четвртата деценија. За буквите од третата декада (u, y, z), кои веќе имаат точка 6, изведбата е огледална слика. Ó е изведено од u, што е како се изговара (исто така, огледалната слика на o е веќе направена). Неколку од овие конвенции се користат на литвански брајово писмо.
Форма на Брајово писмо
Формата на Брајово писмо била адаптирана на полскиот јазик до 1957 година.
Азбука
Целосната азбука е: Диграфите за печатење во z се напишани како две букви и со ⠉ : ⠉ ⠵ cz, ⠗  rz, ⠎  sz.
Видемар
Видемар (Wiedemar) — општина во округот Северна Саксонија, во Саксонија, Германија.
Марио Јепес
Марио Алберто Јепес Дијас (роден на година) — поранешен колумбиски професионален фудбалер кој играл на позиција централен бек. Тој е добро познат по неговото време во Париз Сен Жермен, каде што важел за еден од најдобрите дефанзивци во тоа време, а навивачите го нарекуваат „Супер Марио“. За време на неговиот престој во Италија со Кјево, тој заработил репутација во медиумите како солиден и физички старомоден централен бек, познат како „стопер“ во италијанскиот фудбалски жаргон. Тој бил капитен на репрезентацијата на Колумбија помеѓу 2008 и 2014 година.
Откако ја започнал својата кариера во 1999 година и играјќи за репрезентацијата на Колумбија во тој период, Јепес е еден од двајцата играчи кои навистина може да се сметаат за дел од златната генерација на колумбискиот фудбал во доцните 1990-ти и раните 2000-ти, која ја освоиле во 2001 година Копа Америка, но исто така тој бил дел од следната златна генерација на Колумбија (која започнала во 2013 година). Фарид Мондрагон е другиот колумбиски фудбалер од двајцата, но официјално се пензионирал во 2014 година
Јепес ја започнал својата менаџерска кариера со родниот клуб Депортиво Кали, со кого раководел од 2016 до 2017 година.
Рана кариера
Марио Јепес ја започнал својата играчка кариера во 1994 година со Кортулуа, како напаѓач пред тренерот да го претвори во либеро (чистач).
Јепес потпишал за неговиот матичен клуб Депортиво Кали во 1998 година. Со Депортиво Кали го освоил колумбиското првенство. Тој бил дел од тимот за Копа Либертадорес во 1999 година.
Во 1999 година, тој се приклучил на Ривер Плата во Аргентина, каде што освоил две аргентински првенства во Примера.
Во 2002 година, Јепес се преселил во Европа, потпишувајќи за Нант во француската Лига 1. По две и пол лични успешни сезони со Нант, Јепес му се придружил Париз Сен Жермен во 2004 година. Јепес станал главен играч во тимот на ПСЖ освојувајќи го Купот на Франција во 2006 година и Купот на Лигата во 2008 година, иако тој не настапил во второто финале.
Милан
Во март 2010 година, соиграчот од Кјево, Серхио Пелисиер, потврдил дека Јепес ќе му се приклучи на Милан во летниот период, кога неговиот договор ќе истече.
Јепес стигнал во Милан во сезоната 2010-11, но брзо бил распореден како замена поради тоа што стартен централен бек бил Тијаго Силва. Јепес одиграл неколку натпревари во италијанската Серија А, но учествувал во Лигата на шампионите. Јепес бил блиску до гол со Милан на натпреварот од Лигата на шампионите на УЕФА против Тотенхем Хотспур, во кој имал две чисти шанси за гол со глава, но двапати бил одбиен од голманот на Тотенхем, Хеурело Гомеш.
Јепес го постигнал својот прв гол за Милан на 23 октомври 2011 година против Лече, постигнувајќи го четвртиот и победнички гол за Милан во 83. минута во победата на Росонерите од 4-3, со хет-трик на Кевин-Принс Боатенг.
На 12 мај 2012 година, Јепес потпишал едногодишен продолжен договор со Милан, задржувајќи го во клубот до летото 2013 година Сепак, откако станал нерегуларен играч во следната сезона, Јепес изјавил дека нема да потпише нов договор со клубот и покрај тоа што му била понудена шанса, изразувајќи дека му треба повеќе „загарантирана“ минутажа за подобро да се подготви за Светското првенство во 2014 година. Тој подоцна потврдил дека Милан не му понудил нови услови.
Аталанта
На 14 јули 2013 година, Јепес потпишал едногодишен договор со клубот од Серија А Аталанта. Тој забележал 26 настапи во текот на сезоната 2013-14 и го напуштил клубот на крајот на мандатот.
Сан Лоренцо
На 13 септември 2014 година, аргентинскиот клуб од Примера Дивисион Сан Лоренцо го објавил потпишувањето на Јепес со договор со важност до крајот на 2015 година На 20 јануари 2016 година, тој официјално се повлекол од професионалниот фудбал, приклучувајќи му се на Депортиво Кали како менаџер четири месеци подоцна.
Меѓународна кариера
Јепес одиграл 102 натпревари за репрезентацијата на Колумбија од неговото деби во 1999 година, што го прави вториот колумбиски играч со најмногу настапи на сите времиња, по Карлос Валдерама. Тој бил дел од тимот на Колумбија кој ја освоил Копа Америка во 2001 година. и исто така бил во составот за три други изданија на турнирот во 1999 година, 2007 и 2011 година.
За време на квалификациската кампања на тимот за Светското првенство 2014 година, Јепес забележал 12 настапи додека Колумбија се квалификувала за своето прво финале од 1998 година. Во последниот квалификациски натпревар, Јепес ги постигнал двата гола во победата од 2-1 против Парагвај.
Поради неговата возраст за време на квалификациите за Светското првенство во 2014 година, Јепес ја изразил својата страст за националниот тим и дека сака да се пензионира или по квалификациите за Светското првенство или за време на Светското првенство 2014 година. Хозе Пекерман ветил дека ќе го разгледа неговото барање за пензионирање. На 17 декември 2013 година, Јепес објавил дека ќе се пензионира по Светското првенство во 2014 година.
На 14 јуни 2014 година, Јепес го направил својот прв настап на Светското првенство на ФИФА на 38-годишна возраст, како капитен на Колумбија во победата од 3-0 над Грција во Бело Хоризонте. Јепес бил најстариот надворешен играч на Светското првенство 2014 година и втор најстар во целина, по сонародникот Фарид Мондрагон.
На 19 јуни 2014 година, Јепес го заработил својот 100-ти натпревар за Колумбија во вториот натпревар од групната фаза против Брегот на Слоновата Коска, со што станал третиот колумбиски играч кој ја достигнал оваа бројка по Валдерама и Леонел Алварес. Тој ја предводел Колумбија до нејзиниот најдобар настап досега на Светското првенство, бидејќи тие стигнале до четврт-финалето за прв пат во нивната историја, каде што загубиле со 2-1 од домаќинот на турнирот Бразил.
Менаџерска кариера
Кон крајот на април 2016 година, Марио Алберто Јепес бил именуван за менаџер на Депортиво Кали, кое станало негово прво менаџерско искуство. Јепес дошол како замена на Фернандо „Пекосо“ Кастро, кој бил отпуштен поради лошите неодамнешни резултати, особено раната елиминација на Копа Либертадорес и збогувањето од настанот во по поразот од Бока Јуниорс со негатива од 6–2. Тренерскиот тим на Јепес ги имал Фреди Хуртадо и Хулијан Бараган како помошници, а Даниел Курбело како физички тренер. За време на неговиот период како тренер, Депортиво Кали двапати бил елиминиран во четвртфиналето на домашната лига (од на Индепендиенте Меделјин во Апертура и Атлетико Букараманга) и се квалификувал за Копа Судамерикана 2017 година. Сепак, низата лоши перформанси на почетокот на сезоната 2017, плус лошиот рекорд на гостински терен, довело до негово заминување од клубот на 9 март 2017 година
Личен живот
Јепес е во брак со Колумбијката Каролина Вилегас. Јепес и неговата сопруга имаат три деца, неговиот син Лучијано Јепес е роден во мај 2002 година, неговиот втор син Валентино Јепес е роден на 23 септември 2012 година, а неговата ќерка Миранда Јепес е родена во април 2005 година
Носорози (род)
Членовите на родот Rhinoceros се носорози кои поседуваат само еден рог. Овој род содржи два вида:
И двата вида живеат во Азија. Јаванскиот носорог е еден од најзагрозените големи цицачи во светот, со само 60тина преживеани единки. Живее само на две локации: Јава (Индонезија) и Виетнам.
Црква Св. Августин и Свети. Јован Крстител во Краков
'''Црква Св. Августин и Свети. Јован Крстител''' во Краков, римокатоличка парохиска црква и манастир норбертанки се наоѓа на Зоо лошката градина, на  ул.Кошчуишки 88 во Краков. Заедно со соседниот Норбертински манастир, претставува најголемиот Вавелек комплекс на историскиот комплекс на градот
Цина
Цина (Zinna) — село и поранешна општина во округот Северна Саксонија, во Саксонија, Германија. Од 1 јануари 2013 година е дел од градот Торгау.
Свети Иван Зелина
Население
Според пописот од 2011 година, Општина Свети Иван Зелина имала население од 15.959 жители, распоредени во следниве населени места:
Шумен
Шумен (Шумен) е најголемиот град во Шуменската област, Бугарија со 102.915 жители. Се наоѓа во североисточниот дел на земјата. Областа опфаќа површина од 3390,2 км2. Градоначалник е Красимир Костов.
Чеплин
Чеплин (Zschepplin) — општина во округот Северна Саксонија, во Саксонија, Германија.
Белаја
Белаја (Бе́лая) или Агидел (Ағиҙел) — река во Башкортостан, Русија.
Долга е. Извира од северозапдниот дел на Урал и тече низ разни пределим меѓу кои и населени места како Белорецк, Стерлитамак, Уфа (кај утката во реката Уфа) и Бирск. Завршува како притока на Кама кај Нефтекамск.